GOROSPE ELEZKANO (EAJ, 2013-03-21):
Eskerrik asko legebiltzarburu andrea. Egun on berriro legebiltzarkideok. Egun on sailburu.
2007an hasi zen Kutxen eraberriketa nazioartean, krisi finantziarioak eztanda egitearen ondorioz eta horren ondorengo krisi ekonomikoaren eztandaren ondorioz.
Kutxen eraberriketa prozesu hau 2009tik dator, ekainaren 26ko 9/2009 Lege Dekretuarekin aurrezki kutxen sektorea eraberritzeko oinarri legalak ezarri ziren. Prozesu honetan gertatutako beste mugarrik bat zera da, aurrezki kutxen marko juridikoaren erreforma 11/2010 Errege Lege Dekretuak onetsitakoa.
Dekretu horren ondorioz, Kutxek banku baten bitartez egin dezakete bere jarduera. Banku bezala aritzeari esker, kapital merkatuetan sartu daitezke, horrela indartu egin ditzakete euren errekurtso propioak, kalitate onekoak eta euren gobernantzan hobekuntzak egin ditzakete.
Kutxak guztiak daude Errege Dekretu honek esandakoaren pean, Caixa Pollença eta Caixa Ontinyent izan ezik. Bi hauek bere inguru lokalean bakarrik jardun dezakete eta bezero minoristekin, baino ezin dute lan egin, hau da partikularrekin bakarrik eta ez, adibidez, sozietate anonimoekin.
2012ko urtarrilaren 1ean, Kutxabankek bere jarduera hasi zuen Euskadiko Autonomia Erkidegoko hiru kutxek –BBK-k, Kutxak eta Vitalek– bat egiteko prozesua gauzatu ondoren. Aipatutako hiru horiek Kutxabankera aldatu zuten haien finantza negozioa eta hirurak dira banketxe berriaren akziodun bakarrak.
Gaur eguneko krisialdi ekonomiko finantzarioaren ondorioz, 2012. urtean hasi egin ziren finantza sistema osoan, kreditu inbertsioen berankortasun kopuruak eta Euskadiko Autonomia Erkidegoko gordailu erakundeetan ere, berdin gertatu zen.
Erkidegoko gordailu erakundeen kaudimena, multzoarena eta bakoitzarena, legez izan behar dutenaren gutxienekotik gora dago. Era berean, Estatuko banku sistemaren gordailu erakundeen kaudimen koefizientearen gainetik dago. Onbideratzea edo saneamendu orokorraren estrategia honen baitan egin dira Europar Batasuneko banku sektorearen erresistentzia probak eta emaitzak ezagunak dira guztiontzat edo gehienontzat.
Zorionez, Kutxabanken egoera ez da beste banku batzuen egoeraren parekoa. Banku bilakatu diren kutxetatik, lauk bakarrik gainditu dituzte estres probak 2012an. Horien artean, Kutxabank, rankingeko lehen erakunde finantzarioa da. Horixe dio, hain zuzen ere, Oliver Whitman auditoriaren txostenak: Kutxabank da Espainiako Finantza Sisteman kaudimen handiena duen erakundea, erakunde solbenteena.
Bere emaitzekin, zero taldea delakoan sartu dute, alegia, erreskaterik behar izango ez duten erakundeen taldean sartu zuten bere momentuan. Eta ez bakarrik hori, egoera hipotetiko txar baten aurrean –eta hau euskaldun guztiontzat oso garrantzitsua da– kaudimen ranking handiena duela dio txosten horrek. Euskal kutxak eta Kutxabank ondo kudeatuta egon dira, eta inork ez du edo ez luke zalantzan jartzen estatuko kaudimendun gehien dutenak direla eta eraginkorrenak direla.
Pasaden martxoaren 1ean, Kutxabankek bere lehenengo kontuak aurkeztu zituen eta jardunaldian hainbat datu eman zituzten. Zuetariko gehienok edo honetan gaur diharduzuenok jakingo dituzuen edo ezagutuko dituzue. Bere emaitzaren jaitsiera, % 65ean, 245 milioitik 84,6 milioira pasatuz, besteak beste, exijitutako zenbateko irmoengatik, 585 milioi.
Whitmanen auditoriaren ondoren izandako kalifikazio onak, lasaitasuna ematen digu eta noski, enpresei kredituak emateko gai izango denaren segurtasuna, zeren eta kalifikazio on barik ez dago dirurik inori, krediturik inori ematerik. Kredituak eman ahal izateko, Kutxabankek eta beste edozein finantza erakundek, arrakasta izan behar du bere jardunean.
Prentsa artikuluetan egunotan ikusi ahal izan dugu adibidez: "Kutxabank pide al Gobierno facilidades para reabrir el grifo crediticio. Kutxabank pide al ejecutivo central una regulación estable para que pueda fluir el crédito a las empresas". Agerian uzten dute euren asmoa zein den. Hau, aurreko artikulu hau, 2012ko azaroaren 12koa da.
Beste bat 2013ko otsailaren 19koa: "El Plan de Crédito a Pymes suma...
...beste bat, 2013ko otsailaren 19koa, "El plan de crédito a Pymes suma los primeros apoyos con Kutxabank y Laboral Ipar Kutxa". Beste artikulu bat prentsan agertu dena, hau 2012 ekainaren 6koa, "Kutxabank destina 7 millones a su plan para hacer frente a los desahucios".
Beste adibide ipintzearren, bere lana eta iharduna zein izan den, eta beste hau aurtengo otsailaren 19koa, "Kutxabank dará su apoyo a la política económica del Gobierno de Urkullu". Kutxabankek oso presente dauka, hemen agerian geratu denez, Euskadiko errealitate sozioekonomikoa eta bere produkzio eredua inongo zalantzarik gabe, laguntza finantzario eta sozialaren bitartez, gizarteari eta bere garapen iraunkorrari balioa eranstea bere misioetako bat da. Halaxe dio bere gizarte ardura korporatiborako kodeak. Bestalde, nahiz eta emaitzak urriagoak izan diren, esfortzu bat egingo 2013an dibidendu gehigarri bat emateko zenbateko berekoa.
Zalantzak dituzue Kutxabanken lurraldearekiko atxikimenduari buruz eta guk ez dugu, Isasi jauna, zalantza horren zergatia ulertzen, ez dakigu zertan oinarrituta dituzuen zalantzok. Eta harritzen gaitu beste entitate finantziero batzuk zorroztasun maila berean ez epaitzea, esate baterako oraintsu hemen beste eztabaida bat egon da subordinaden inguruan eta hor aipatzen zen Euskadiko beste finantza erakunde bat, eta hor beste jarrera bat izan zenduen eta guk hori ontzat ematen dugu.
Baina ez dugu ulertzen zergatik batzuentzat printzipio batzuk jarraitzen dituzuen, eta beste batzuentzat eta Kutxabanken kasuan zergatik hain zorrotz epaitzen duzuen. Kutxabanken lurraldearekiko atxikimendua agerian agertu da esan dugun moduan, guztiz agerian.
Baina baita beste finantza erakundeak eta agenteak inplikatu behar dira lurraldearekiko atxikimendu horretan. Eta egin ere hori egingo dute, hori da guk espero duguna.
El PNV no quiere un sistema bancario con acento bolivariano, nosotros no queremos eso, nosotros queremos nuestro propio modelo financiero, un modelo que tenemos, que en un contexto de crisis financiera, en un contexto de crisis bancaria internacional, nuestras entidades han sido solventes, han sido rigurosas, comprometidas con el entorno claro que sí, como siempre lo han estado, y sobre todo han actuado con principios éticos y nosotros esperamos que siga siendo así.
Euskal herritarren ongizatea eta segurtasuna lehentasunezko misio dira...